Deur die jare het hy aan ons ’n skatkis van die mooiste liedjies, emosies en stories geskenk. Dit het bygedra tot die sukses van vele ander van ons grootste kunstenaars wat met sy liedjies sukses behaal het en die pad oopgebaan vir vele ander om te kon skryf oor ons eie mense en hulle verhale en uniekheid. “Boy van die Suburbs”, “Jantjie”, “Waterblommetjies”, “Silver de Lange” en soveel meer.
Met hierdie konsert span Anton saam met ’n handjievol van sy musiekvriende wat graag aan hom wil dankie sê vir sy ongelooflike bydrae.
Anton word op 5 Maart 70 en ons bring hulde aan hom en sy musiek saam met verskeie ander musieklegendes. Hierdie is ’n verjaardag wat ons saam met Anton vier – ordentlik!